钦定古今图书集成/明伦汇编/家范典/第040卷 > 《诫子弟》陈献章
## 钦定古今图书集成/明伦汇编/家范典/第040卷 > 《诫子弟》陈献章

人家成立则难，倾覆则易。《孟子》曰：“君子创业垂统，为
可继也。”若夫成功，则天也。人家子弟才不才，父兄教
之，可固必耶？虽然，有不可委之命，在人宜自尽。里中
有以弹丝为业者，琴瑟，雅乐也，彼以之教人而获利，
既可鄙矣，传及其子，托琴而衣食，由是琴益微而家
益困，辗转岁月，几不能生。里人贱之，耻与为伍，遂亡
“士夫之名。此岂尝为元恶大憝而丧其家乎？”才不足
也，既无高爵厚业以取重于时，其所挟者，率时所不
售者也，而又自贱焉，奈之何其能立也？大抵能立于
一世，必有取重于一世之术。彼之所取者，在我咸无
之，及不能立，诿曰命也，果不在我乎？“人家子弟，不才
者多，才者少，此昔人所以叹成立之”难也。汝曹勉之。